Unionin tuomioistuimen tuomio (seitsemäs jaosto) 3.12.2020 – Saleh Thabet ym. vastaan neuvosto
(yhdistetyt asiat C-72/19 P ja C-145/19 P)(1)
Muutoksenhaku – Egyptin tilanteen johdosta toteutetut rajoittavat toimenpiteet – Varojen ja taloudellisten resurssien jäädyttäminen – Luettelo henkilöistä, yhteisöistä ja elimistä, joihin varojen ja taloudellisten resurssien jäädyttäminen kohdistuu – Kantajien nimien pysyttäminen – Kolmannen valtion viranomaisen päätös – Euroopan unionin neuvoston velvollisuus tarkastaa, että kolmannen valtion viranomaisen päätös on tehty kunnioittaen puolustautumisoikeuksia ja oikeutta tehokkaaseen oikeussuojaan – Perusteluvelvollisuus
Yhteinen ulko- ja turvallisuuspolitiikka – Egyptin tilanteen johdosta toteutetut rajoittavat toimenpiteet – Varojen jäädyttämisestä tehty päätös – Päätöksen tekeminen tai pysyttäminen varojen jäädyttämistä koskevan kolmannen valtion viranomaisen kansallisen päätöksen perusteella – Hyväksyttävyys – Edellytys – Kansallinen päätös, joka on annettu puolustautumisoikeuksia ja oikeutta tehokkaaseen oikeussuojaan kunnioittaen – Neuvoston tarkistusvelvollisuus – Perusteluvelvollisuus – Ulottuvuus
(Euroopan unionin perusoikeuskirjan 47 artikla; neuvoston päätökset (YUTP) 2016/411 ja (YUTP) 2017/496; neuvoston asetus 2017/491)
(ks. 32, 33, 37–41, 43, 45 ja 46 kohta)
Ratkaisu
1)
Euroopan unionin yleisen tuomioistuimen 22.11.2018 antama tuomio Saleh Thabet ym. v. neuvosto (T‑274/16 ja T‑275/16, ei julkaistu, EU:T:2018:826) kumotaan siltä osin kuin unionin yleinen tuomioistuin on hylännyt sillä kanteet, joissa vaaditaan Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2011/172/YUTP muuttamisesta 18.3.2016 annetun neuvoston päätöksen (YUTP) 2016/411 ja Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2011/172/YUTP muuttamisesta 21.3.2017 annetun neuvoston päätöksen (YUTP) 2017/496 kumoamista.
2)
Euroopan unionin yleisen tuomioistuimen 12.12.2018 antama tuomio Mubarak v. neuvosto (T-358/17, ei julkaistu, EU:T:2018:905), kumotaan.
3)
Päätökset 2016/411 ja 2017/496 kumotaan siltä osin kuin ne koskevat Suzanne Saleh Thabetia, Gamal Mohamed Hosni Elsayed Mubarakia ja Alaa Mohamed Hosni Elsayed Mubarakia sekä Heddy Mohamed Magdy Hussein Rassekhia ja Khadiga Mahmoud El Gammalia.
4)
Päätös 2017/496, Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 270/2011 täytäntöönpanosta 21.3.2017 annettu neuvoston täytäntöönpanoasetus (EU) 2017/491, Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2011/172/YUTP muuttamisesta 21.3.2018 annettu neuvoston päätös (YUTP) 2018/466 ja Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 270/2011 täytäntöönpanosta 21.3.2018 annettu neuvoston täytäntöönpanoasetus (EU) 2018/465 kumotaan siltä osin kuin kyseiset toimet koskevat Mohamed Hosni Elsayed Mubarakia.
5)
Euroopan unionin neuvosto velvoitetaan korvaamaan sekä ensimmäisessä oikeusasteessa käydystä menettelystä että nyt käydystä muutoksenhakumenettelystä aiheutuneet oikeudenkäyntikulut.
1 EUVL C 35, 1.2.2021.